Minsa'y Isang Gamu-gamo

Ang Minsa'y Isang Gamu-gamo ay isang pelikula galing sa Pilipinas na pinagbidahan ni Nora Aunor bilang Corazon de la Cruz at ipinalabas noong 1976. Ito ang unang pangkalakalan (commercial) na pelikula na may elementong pangbatikos sa pamamalagi ng mga base militar ng Estados Unidos sa Pilipinas.  Naisip ng mga prodyuser na hindi pahihintulutan ng Pangulo noon na si Ferdinand Marcos ang pagpapalabas ng isang pelikulang hindi sumasang-ayon sa base militar ng Estados Unidos. Sanhi nito, pinili nila si Nora Aunor bilang pangunahing artista sapagkat naniniwala sila na may kaugnayan si Aunor sa Pangulo at sa Unang Ginang Imelda Marcos.

Ang pelikulang ito ay nasa direksiyon ni Lupita A. Concio, panulat ni Marina Feleo-Gonzales, at pinagbibidahan nina Nora Aunor, Jay Ilagan, Perla Bautista, Gloria Sevilla, Eddie Villamayor, Paquito Salcedo, atbp. Kilala ang pelikulang ito sa linya na "My brother is not a pig..." (Ang kapatid ko'y hindi baboy) na sinambit ng katauhan ni Aunor na si Corazon de la Cruz. Madalas itong banggitin ng mga nanggagaya kay Aunor tulad nina Teri Onor at Ate Gay.

 Mga sanggunian 

Kategorya:Mga pelikula ng 1976
Kategorya:Mga pelikula mula sa Pilipinas